Otsikko: Menetelmäkortti - Työelämän haasteiden ratkaisu osana opintoja

Tämä menetelmä soveltuu opintoihin, joissa tehdään kehittämistyötä. Menetelmässä opiskelijaryhmät etsivät ratkaisuita tiiviissä yhteistyössä työelämän kanssa työelämältä tuleviin haasteisiin.

|  |  |
| --- | --- |
| Menetelmäkortti | **Työelämän haasteiden ratkaisu osana opintoja** |
| Lyhyt kuvaus menetelmästä | * Opiskelijat etsivät ryhmissä ratkaisuita työelämältä tuleviin haasteisiin. Työelämä on kiinteästi mukana yhteistyössä työskentelyn aikana. |
| Mihin soveltuu?  Minkälaisiin (opetus)tilanteisiin?  Mihin kohtaan opintoja (opetussuunnitelma) tai kehittämistyötä menetelmä soveltuu? | * Menetelmä sopii esimerkiksi projektiopintoihin ja muihin opintoihin, joissa tehdään kehittämistyötä. * Sopii myös toiminnalliseen opinnäytetyön menetelmäksi. * Menetelmää voi käyttää eri vaiheissa opintoja eritasoisten haasteiden ratkaisemiseen. * Opintojaksolle voidaan ottaa pieniä haasteita useilta yrityksiltä tai yhdeltä yritykseltä useita erilaisia haasteita. |
| Mitä toteuttamiseen tarvitaan? | * Tulee valita, minkälaisia työskentely-ympäristöjä ja yhteissuunnittelun työkaluja yhteistyössä käytetään. |
| Osallistujat  Miten suurelle (opiskelija)ryhmälle soveltuu? | * Työelämäkumppanin edustaja(t) * Opiskelijat. Sopivan opiskelijaryhmän koko riippuu haasteesta ja haasteiden määrästä. * Opettaja(t) |
| Toiminnan/prosessin kuvaus  konkreettisesti | Yhteistyö työelämän kanssa:   1. Yhteistyön aloituskeskustelu työelämän edustajan ja opettajan kesken. 2. Yhteinen aloitustilaisuus, jossa käydään läpi yhteistyön perusteet ja käsiteltävät haasteet. 3. Haasteisiin liittyvät alustukset. Asiantuntijat kertovat opiskelijoille työelämän haasteesta taustoituksineen ja konteksteineen, johon haetaan ratkaisuehdotuksia. 4. Fasilitoitu pienryhmätyöskentely aloitustilaisuuden jälkeen. Opiskelijat ovat aktiivisesti yhteistyössä työelämän kanssa. 5. Arvioidaan työskentelyprosessin aikana, onko haaste ratkaistavissa vai tulisiko sitä täsmentää tai muuttaa. 6. Toiminnan aikana annetaan ja hyödynnetään jatkuvaa palautetta. 7. Yhteinen tilaisuus, jossa opiskelijat esittävät ratkaisuehdotukset haasteisiin. Työelämän edustajat kommentoivat ratkaisuehdotuksia, minkä jälkeen ratkaisut viimeistellään. 8. Työelämä hyödyntää ratkaisut käytännössä, ja opiskelijat reflektoivat omaa oppimistaan. |
| “Työskentelyn tuotos” | * Syntyy työelämäkumppanin toimintaan vaikuttavia ratkaisuita käsillä olleisiin haasteisiin. * Opiskelijat oppivat yhteisöllistä ongelmanratkaisua todellisissa työelämän tilanteissa. |
| Kesto | * Kesto on sovellettavissa opiskelijoiden käytettävissä olevan ajan mukaan (tehtävän laajuus opintopisteinä). Haasteet tulee määritellä tämä huomioiden. * Opinnäytetyöhön liittyvä haaste voi kestää useamman kuukauden. * Pienimmät haasteet voivat ratketa jopa yhden päivän aikana. |
| Fasilitoinnin toteuttaminen | * Tilaisuuksien välissä tapahtuvaan yhteistyöskentelyyn valitaan yhteissuunnittelun työkaluja, joiden avulla tapahtuvaa työskentelyä ohjataan kohti ratkaisuja. * Samanlaista fasilitointia tapahtuu myös kasvotusten tai etänä tapahtuvissa tilaisuuksissa. * Fasilitoitaessa motivoidaan ja haastetaan yhteistyöskentelyyn ja ratkaisujen etsimiseen opiskelijoiden oppimistavoitteet huomioiden. * Fasilitoija huolehtii, että asiat dokumentoidaan. |
| Vastuuhenkilö(t) | Nimetty opettaja |
| Onnistumisen arviointi | * Arvioidaan työskentelyprosessia, sen monipuolisuutta, ja sitä, miten haasteen ratkaisemisessa on huomioitu useita erilaisia näkökulmia. * Arvioidaan työskentelyprosessia työelämän ja opiskelijoiden yhteistyöskentelyn näkökulmasta. * Arvioidaan lopputulosta. * Arvioidaan saavutettuja oppimistavoitteita. * Opiskelijat tekevät itsearvioinnin. |
| Menetelmän kehittäjät ja mahdollinen esimerkki (esim. artikkelilinkki) | Menetelmä on kehitetty Tulevaisuuden työ ESR hankkeessa. Menetelmää on sovellettu työelämän haasteiden ratkaisussa Karelian ja Siun soten asiantuntija yhteistyönä: [Työelämäyhteistyötä ja haasteiden ratkaisua Siun soten kanssa verkkotyöpajassa](https://tulevaisuudentyo.karelia.fi/2021/11/tyoelamayhteistyota-ja-haasteiden-ratkaisua-siun-soten-kanssa-verkkotyopajassa/) |